**MODEL DE CONTRACTE DE COMPRAVENDA D’OBRA INÈDITA**

**(ENCÀRREC D’OBRA)1**

A ................. *(lloc i data de la subscripció del contracte)*, a ................. de ................. de ...................

## **REUNITS:**

**D’una part,**

En/Na .............. (*dades personals de l’autor*), major d’edat, amb domicili a ..............., i proveït del N.I.F. ...............

**I de l’altra part,**

En/Na .................... (*dades personals de qui firmi, bé en nom propi, bé en nom de l’entitat que s’ha interessat per la cessió de l’obra*), major d’edat, amb domicili a ................ titular del N.I.F. ...................

# INTERVENEN:

En/Na. ................... (*nom de l’autor/a*) en nom propi i representació i En/Na ................. (*nom del representant de la persona jurídica*) en qualitat de .................... *(càrrec o facultat amb la que actua el representant, per exemple: director-gerent d’un museu, conseller delegat d’una entitat...*) de l’entitat .............................. (*dades de l’entitat o persona representada que és qui, efectivament, s’obliga enfront de l’autor/a*), amb C.I.F ..................... i domicili .................. , inscrita al Registre Mercantil de ............................ (*dades de registre de l’entitat representada*).

Ambdues parts es reconeixen mútuament la capacitat legal i legitimitat necessàries per obligar-se en aquest contracte i

**MANIFESTEN:**

**I.** Que .....................(*nom de l’artista*) (d’ara endavant l’**AUTOR/A**) crea i realitza obres d’art consistents en ............. (*descripció del tipus d’obra realitzada per l’autor*).

**II**. Que ................. (*nom de qui encarrega l’obra*) (d’ara endavant el **COMPRADOR**) està interessat en adquirir l’obra inèdita de l’**AUTOR/A** titulada ............... (*descriure el títol de l’obra****)*** i que s’executarà expressament a requeriment del **COMPRADOR**.

**III**. Que interessant a ambdues parts arribar a un acord, subscriuen el present **CONTRACTE DE COMPRAVENDA D’OBRA INÈDITA**, a tenor dels següents

**PACTES:**

**PRIMER. OBJECTE DEL CONTRACTE**

El **COMPRADOR** encarrega a l’**AUTOR/A,** qui accepta la realització d’una obra de les següents característiques:

............................... *(descripció de l’obra a realitzar)*

**SEGON. CONDICIÓ DE L’ACCEPTACIÓ DEL CONTRACTE A L’ACCEPTACIÓ DEL PROJECTE**

La realització de l’obra, pactada en el paràgraf anterior, queda supeditada a l’aprovació per part del **COMPRADOR** del projecte que l’**AUTOR/A** li presenti i de l’acceptació del pressupost necessari per a la seva producció.

En cas de no ser admès, per qualsevol motiu, pel **COMPRADOR,** el projecte i/o pressupost referits, aquest haurà d’abonar a l’artista la quantitat de ............. (*fixar el preu*) euros més l’IVA corresponent, com a pagament pel citat projecte, resolent-se el present contracte, sense que les parts no puguin reclamar-se res.

**TERCER. CONTRAPRESTACIONS ECONÒMIQUES**

El preu assenyalat per a la realització de l’obra és de (*fixar el preu*) euros més l’I.V.A. que correspongui, que haurà d’abonar-se de la manera següent:

* 40% a l’aprovació del projecte,
* 40% a l’inici de l’obra i
* 20% restant en el moment de finalització de l’encàrrec.

A banda de la quantitat pactada, correran a compte del **COMPRADOR** les següents despeses:

a) El transport, menjar i allotjament que es dedueixin per motiu de l’execució de l’obra i que l’**AUTOR/A** acrediti documentalment.

De no poder-se acreditar l’import de la despesa, però sí la realització de la mateixa, s’estableixen els següents mòduls:

......... euros/km.

......... euros/per manutenció.

......... euros/per estada.

b) La producció de l’obra, segons el pressupost que d’acord amb el Pacte Segon l’**AUTOR/A** ha de lliurar al **COMPRADOR** per a la seva aprovació al moment de presentar el projecte de l’obra.

Totes les quantitats seran abonades mitjançant transferència bancària o ingrés bancari al compte corrent titularitat de l’**AUTOR/A** de l’entitat financera .................. (*nom de l’entitat financera i la seva oficina*) amb el número .................. (*número de compte corrent*).

**QUART. PRODUCCIÓ DE L’OBRA**

A partir del moment en què l’**AUTOR/A** ho requereixi, i sempre que s’hagi aprovat el pressupost de la producció de l’obra per part del **COMPRADOR**, aquest haurà de proveir a l’**AUTOR/A** de les quantitats que necessiti per a la realització de l’obra.

El **COMPRADOR** s’obliga a complir amb el calendari de pagaments pactats en el pressupost i a contractar aquells proveïdors i professionals escollits per **l’AUTOR**.

**CINQUÈ. TERMINI DE LLIURAMENT**

L’**AUTOR/A** es compromet a finalitzar l’obra i posar-la a disposició del **COMPRADOR** en el termini màxim de ............. (*fixar els dies/setmanes/mesos que es pacten per a la realització de l’encàrrec)* a partir de la data en què sigui aprovat el projecte de la mateixa.

En el supòsit de circumstàncies especials, alienes a l’**AUTOR/A**, que facin impossible la finalització de l’obra abans del termini previst –com ara ser malaltia, inclemències metereològiques, falta de materials... –, aquest ho haurà de comunicar amb quinze dies d’antelació al **COMPRADOR**, qui haurà de consentir a prorrogar el termini de lliurament fins que les circumstàncies especials hagin desaparegut.

**SISÈ. CAUSES DE RESCISSIÓ DEL CONTRACTE**

**6.1. Incompliment de l’AUTOR/A**

Si vençut el termini o la pròrroga prevista en el pacte anterior, l’**AUTOR/A** no ha realitzat l’obra, el **COMPRADOR** podrà optar per rescindir el contracte i podrà també exigir la devolució del que s’hagués abonat, a excepció del primer pagament, realitzat pel projecte de l’obra i fixat en el Pacte segon d’aquest contracte, o bé reclamar la finalització immediata de l’encàrrec.

**6.2. Incompliment del COMPRADOR**

Si durant la vigència del contracte, al **COMPRADOR** no li interessés la finalització per part de l’**AUTOR/A** de l’encàrrec, el **COMPRADOR** haurà d’abonar el total de les prestacions econòmiques acordades en el pacte Tercer.

Quan l’encàrrec s’hagi acabat i l’**AUTOR/A** hagi posat a disposició del **COMPRADOR** l’obra encarregada i aquest no hagi abonat el preu pendent d’abonament, l’**AUTOR/A** podrà exigir, a banda del pagament del preu total, els interessos legals del diner que es generin des de la data en què es va posar a disposició del **COMPRADOR** la citada obra i aquest no va procedir a pagar-la.

**SETÈ. DRETS D’AUTOR**

Amb l’encàrrec de l’obra realitzat en aquest document no s’entenen cedits els drets de l’autor sobre la mateixa.

A efectes del que disposa l’article 56.2 de la Llei de Propietat Intel·lectual, l’**AUTOR/A** manifesta que queda exclòs expressament de la present compravenda la transmissió del dret d’explotació pública de l’obra.

Per a qualsevol mena d’exhibició, reproducció, comunicació pública i cessió de l’obra, així com per realitzar qualsevol altra modalitat d’explotació de la mateixa, el **COMPRADOR** recaptarà l’autorització expressa i per escrit de l’**AUTOR/A** o dels seus representants.

El **COMPRADOR** es compromet a respectar, escrupolosament, els drets de l’autor sobre la seva obra, reconeixent, en tot moment, la seva autoria, obligant-se a informar, quan així sigui requerit per l’**AUTOR/A**, sobre la situació en què es troba l’obra, la seva localització, així com, en el seu cas, la comunicació de la venda de l’obra als efectes legalment previstos.

**VUITÈ. SUBMISSIÓ EXPRESSA**

Les parts, amb expressa renúncia del seu propi fur, se sotmeten, per a qualsevol qüestió litigiosa que es pogués derivar del present contracte, als jutjats i tribunals de ..................... (*ciutat on resideix* ***l’AUTOR/A***).

I perquè així consti, en prova de conformitat, les parts signen el present contracte per duplicat exemplar en la data i lloc “ut supra” indicat.

**L’AUTOR/A EL COMPRADOR**

**En/Na En/Na**

1. Veure l'introducció i els comentaris a aquest **“Model de contracte de compravenda d’obra inèdita (encàrrec d’obra)”** a la pàgina **88** i **96**, respectivament, del Manual de Bones Pràctiques Professionals que tens a l'apartat documents d'aquesta secció.